sukhrobnurali/uzbek-legal-corpus huggingface dataset:
Pochta, kuryerlik joʻnatmalari pochta xavfsizligi yuzasidan nazoratni amalga oshirish tartibi toʻgʻrisidagi yoʻriqnomaga oʻzgartirishlar kiritish toʻgʻrisida
(order, 2020-06-04)

Oʻzbekiston Respublikasi Prezidentining 2019-yil 9-sentabrdagi PF-5814-son “Oʻzbekiston Respublikasi sanitariya-epidemiologiya xizmati tizimini tubdan takomillashtirish chora-tadbirlari toʻgʻrisida”gi Farmoniga muvofiq buyuraman: 1. Oʻzbekiston Respublikasi Aloqa, axborotlashtirish va telekommunikatsiya texnologiyalari davlat qoʻmitasining 2013-yil 21-yanvardagi 6-mh-son qarori (roʻyxat raqami 2428, 2013-yil 18-fevral) (Oʻzbekiston Respublikasi qonun hujjatlari toʻplami, 2013-y., 8-son, 107-modda) bilan tasdiqlangan Pochta, kuryerlik joʻnatmalari pochta xavfsizligi yuzasidan nazoratni amalga oshirish tartibi toʻgʻrisidagi yoʻriqnomaga ilovaga muvofiq oʻzgartirishlar kiritilsin. 2. Mazkur buyruq rasmiy eʼlon qilingan kundan eʼtiboran kuchga kiradi. 1. 1-bandning toʻrtinchi xatboshisidagi “Respublika davlat sanitariya-epidemiologiya nazorati markazi” degan soʻzlar “Oʻzbekiston Respublikasi Sogʻliqni saqlash vazirligi huzuridagi Sanitariya-epidemiologik osoyishtalik agentligi” degan soʻzlar bilan almashtirilsin. 2. 20-banddagi “Respublika davlat sanitariya-epidemiologiya nazorati markazi” degan soʻzlar “hududiy sanitariya-epidemiologik osoyishtalik markazi” degan soʻzlar bilan almashtirilsin. 3. Mazkur oʻzgartirishlar Oʻzbekiston Respublikasi Sogʻliqni saqlash vazirligi bilan kelishilgan.
Tashqi iqtisodiy faoliyatni yanada tartibga solish va avtotransport vositalarining ichki bozorini rivojlantirishni ragʻbatlantirishga doir chora-tadbirlar toʻgʻrisida
(resolution, 2020-12-31)

Avtomobilsozlik sanoatida raqobat sharoitlarini yaratish va qulay investitsiya muhitini shakllantirish sohasida koʻrilayotgan chora-tadbirlar samaradorligini oshirish maqsadida: 1. 2020-yil 1-avgustdan boshlab 8701, 8702, 8703 va 8704 TIF TN kodlar boʻyicha transport vositalarini olib kirishda amalda boʻlgan aksiz soligʻi stavkalari bekor qilinsin. 2. Oʻzbekiston Respublikasi Prezidentining 2018-yil 29-iyundagi “Oʻzbekiston Respublikasining tashqi iqtisodiy faoliyatini yanada tartibga solish hamda bojxona-tarif jihatdan tartibga solish tizimini takomillashtirish chora-tadbirlari toʻgʻrisida”gi PQ-3818-son qarorining 2-ilovasiga oʻzgartirishlar ilovaga muvofiq kiritilsin. 3. Oʻzbekiston Milliy axborot agentligi va Oʻzbekiston Milliy teleradiokompaniyasi ommaviy axborot vositalarida mazkur qarorning mazmun-mohiyati, shu jumladan uning ichki bozorni sifatli tovarlar bilan yanada taʼminlash va aholi ehtiyojlarini qondirishdagi taʼsiri keng yoritilishini taʼminlasin. 4. Mazkur qarorning ijrosini nazorat qilish Oʻzbekiston Respublikasi Bosh vazirining oʻrinbosarlari J.A. Qoʻchqorov va S.U. Umurzakov, Oʻzbekiston Respublikasi Prezidenti maslahatchisi R.A. Gulyamov zimmasiga yuklansin. 1. “8701 20 90” dan “8704 32 990 7” (ushbu pozitsiya ham kiradi) gacha tovar pozitsiyalari chiqarib tashlansin. 2. Izohlar chiqarib tashlansin.
Davlat yongʻin nazorati organlari faoliyatini tashkil etish va amalga oshirish tartibi toʻgʻrisidagi yoʻriqnomaga oʻzgartirishlar kiritish haqida
(order, 2020-05-29)

Oʻzbekiston Respublikasining 2020-yil 17-martdagi OʻRQ-612-son “Oʻzbekiston Respublikasining ayrim qonun hujjatlariga oʻzgartish va qoʻshimchalar kiritish toʻgʻrisida”gi Qonuniga muvofiq buyuraman: 1. Oʻzbekiston Respublikasi ichki ishlar vazirining 2018-yil 28-oktabrdagi 228-son buyrugʻi (roʻyxat raqami 3097, 2018-yil 11-dekabr) (Qonun hujjatlari maʼlumotlari milliy bazasi, 12.12.2018-y., 10/18/3097/2314-son) bilan tasdiqlangan Davlat yongʻin nazorati organlari faoliyatini tashkil etish va amalga oshirish tartibi toʻgʻrisidagi yoʻriqnomaga ilovaga muvofiq oʻzgartirishlar kiritilsin. 2. Mazkur buyruq rasmiy eʼlon qilingan kundan eʼtiboran kuchga kiradi. 1. 98-band quyidagi tahrirda bayon etilsin: “98. Jarima huquqbuzar tomonidan unga jarima solish toʻgʻrisidagi qaror topshirilgan kundan boshlab oʻttiz kundan kechiktirmay, bunday qaror xususida shikoyat berilgan yoki protest bildirilgan taqdirda shikoyat yoki protest qanoatlantirilmaganligi toʻgʻrisida xabar berilgan kundan boshlab oʻn besh kundan kechiktirmay toʻlanishi lozim. MJtKning 3321-moddasiga muvofiq huquqbuzar unga jarima solish toʻgʻrisidagi qaror topshirilgan kundan boshlab oʻn besh kun ichida ushbu jarima miqdorining yetmish foizini ixtiyoriy ravishda toʻlagan taqdirda, u jarimaning qolgan qismini toʻlashdan ozod qilinadi, quyidagi hollar bundan mustasno: maʼmuriy huquqbuzarlik sodir etganlik uchun sud tomonidan jarima solinganda; jarima solish toʻgʻrisidagi qaror ustidan shikoyat qilinganda yoki protest bildirilganda; xuddi shunday huquqbuzarlik maʼmuriy jazo chorasi qoʻllanilganidan keyin bir yil davomida takror sodir etilganda. Oʻn olti yoshdan oʻn sakkiz yoshgacha boʻlgan shaxslarning mustaqil ish haqi boʻlmagan taqdirda, jarima ularning ota-onalari yoki ular oʻrnini bosuvchi shaxslardan undirib olinadi. Maʼmuriy huquqbuzarlik sodir etganlik uchun solingan jarima huquqbuzar tomonidan tegishli bankka toʻlanadi. Huquqbuzarlik sodir etilgan joyning oʻzida jarimani undirib olinishiga yoʻl qoʻyilmaydi.”. 2. 15-ilova ilovaga muvofiq tahrirda bayon etilsin.
Oʻzbekiston Respublikasi Transport vazirligining hayʼati aʼzolari tarkibini tasdiqlash toʻgʻrisida
(resolution, 2021-09-17)

Oʻzbekiston Respublikasi Vazirlar Mahkamasining “Oʻzbekiston Respublikasi Transport vazirligi toʻgʻrisidagi nizomni tasdiqlash haqida” 2019-yil 19-apreldagi 336-son qarori hamda “Oʻzbekiston Respublikasi davlat boshqaruvi organlari hayʼatlarining faoliyati samaradorligini oshirishga doir qoʻshimcha chora-tadbirlar toʻgʻrisida” 2017-yil 19-oktabrdagi 855-son qaroriga muvofiq Vazirlar Mahkamasi qaror qiladi: 1. Oʻzbekiston Respublikasi Transport vazirligi hayʼati aʼzolari soni 9 (toʻqqiz) nafardan iborat boʻlishi belgilab qoʻyilsin. 2. Oʻzbekiston Respublikasi Transport vazirligining hayʼati quyidagi tarkibda tasdiqlansin: 1. Ganiyev Elyar Majidovich — Transport vaziri 2. Maxkamov Ilxam Rustamovich — Transport vazirining birinchi oʻrinbosari vazifasini bajaruvchisi 3. Dexkanov Davron Tulkunovich — Transport vaziri oʻrinbosari vazifasini bajaruvchisi 4. Choriyev Jasurbek Ergashevich — Transport vazirining oʻrinbosari 5. Mirzayev Akmal Anvarbekovich — Transport vazirining oʻrinbosari 6. Abduvaliyev Abduraxmon Abdulxayevich — Transport vazirining oʻrinbosari — Avtomobil yoʻllari qoʻmitasi raisi vazifasini bajaruvchisi 7. lavozimiga koʻra — Transport vazirining oʻrinbosari 8. Uljayev Tolib Egamberdiyevich — Fuqaro aviatsiyasi agentligi direktori vazifasini bajaruvchisi 9. Axmedov Doniyor Baxtiyorovich — Temir yoʻllarda yuk va yoʻlovchilar tashish xavfsizligini nazorat qilish inspeksiyasi boshligʻi vazifasini bajaruvchisi 3. Oʻzbekiston Respublikasi Vazirlar Mahkamasining “Oʻzbekiston Respublikasi Transport vazirligining hayʼati aʼzolari tarkibini tasdiqlash toʻgʻrisida” 2019-yil 11-iyundagi 482-son qarori oʻz kuchini yoʻqotgan deb hisoblansin. 4. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari A.J. Ramatov zimmasiga yuklansin.
Aktuar xizmatlarini koʻrsatish tartibi toʻgʻrisidagi nizomga oʻzgartirishlar kiritish haqida
(order, 2020-05-28)

Oʻzbekiston Respublikasi Prezidentining 2019-yil 5-fevraldagi PQ-4160-son “Jahon banki va Xalqaro moliya korporatsiyasining “Biznes yuritish” yillik hisobotida Oʻzbekiston Respublikasining reytingini yaxshilashga doir qoʻshimcha chora-tadbirlar toʻgʻrisida”gi, 2019-yil 2-avgustdagi PQ-4412-son “Oʻzbekiston Respublikasining sugʻurta bozorini isloh qilish va uning jadal rivojlanishini taʼminlash chora-tadbirlari toʻgʻrisida”gi qarorlari va Oʻzbekiston Respublikasi Vazirlar Mahkamasining 2019-yil 31-dekabrdagi 1060-son “Oʻzbekiston Respublikasi Moliya vazirligi huzuridagi Sugʻurta bozorini rivojlantirish agentligi faoliyatini tashkil etish chora-tadbirlari toʻgʻrisida”gi qaroriga muvofiq buyuraman: 1. Oʻzbekiston Respublikasi moliya vazirining 2009-yil 7-apreldagi 42-son buyrugʻi (roʻyxat raqami 1975, 2009-yil 26-iyun) (Oʻzbekiston Respublikasi qonun hujjatlari toʻplami, 2009-y., 26-son, 309-modda) bilan tasdiqlangan Aktuar xizmatlarini koʻrsatish tartibi toʻgʻrisidagi nizomga ilovaga muvofiq oʻzgartirishlar kiritilsin. 2. Mazkur buyruq rasmiy eʼlon qilingan kundan eʼtiboran kuchga kiradi. 1. 14-band quyidagi tahrirda bayon etilsin: “14. Aktuar hisoboti ikki nusxada tuziladi (buyurtmachi va aktuar tashkilot uchun bittadan), aktuar xizmatlarini bevosita koʻrsatgan aktuariy tomonidan imzolanadi va aktuar tashkilot rahbari imzosi bilan tasdiqlanadi. Aktuar hisobotining varaqlari raqamlangan va tikilgan boʻlishi lozim.”. 2. 25-band quyidagi tahrirda bayon etilsin: “25. Aktuar xulosasi ikki nusxada tuziladi (buyurtmachi va aktuar tashkilot uchun bittadan), aktuar xizmatlarini bevosita koʻrsatgan aktuariy tomonidan imzolanadi va aktuar tashkilot rahbari imzosi bilan tasdiqlanadi. Aktuar xulosasining varaqlari raqamlangan va tikilgan boʻlishi lozim.”. 3. 26-bandning ikkinchi xatboshisidagi “Oʻzbekiston Respublikasi Moliya vazirligi huzuridagi Sugʻurta nazorati davlat inspeksiyasiga (bundan buyon matnda Davsugʻurtanazorat deb yuritiladi)” degan soʻzlar “Oʻzbekiston Respublikasi Moliya vazirligi huzuridagi Sugʻurta bozorini rivojlantirish agentligiga (bundan buyon matnda Agentlik deb yuritiladi)” degan soʻzlar bilan almashtirilsin. 4. 27-banddagi “Davsugʻurtanazoratga” degan soʻz “Agentlikka” degan soʻz bilan almashtirilsin.
Oʻzbekiston Respublikasi Ichki ishlar vazirligining jazoni ijro etish muassasalarida uzoq muddatli uchrashuvlarga xonalar taqdim etganlik uchun tariflarga oʻzgartirish kiritish toʻgʻrisida
(resolution, 2020-05-25)

Oʻzbekiston Respublikasi Prezidentining 2019-yil 21-maydagi PF-5723-son “Mehnatga haq toʻlash, pensiyalar va boshqa toʻlovlar miqdorlarini aniqlash tartibini takomillashtirish toʻgʻrisida”gi Farmoniga muvofiq Oʻzbekiston Respublikasi Ichki ishlar vazirligi va Moliya vazirligi qaror qiladi: 1. Oʻzbekiston Respublikasi Ichki ishlar vazirligi va Moliya vazirligining 2017-yil 29-dekabrdagi 72 va 190-son qarori (ruyxat raqami 2964, 2018-yil 17-yanvar) (Oʻzbekiston Respublikasi qonun hujjatlari toʻplami, 2018-y., 3-son, 57-modda) bilan tasdiqlangan Oʻzbekiston Respublikasi Ichki ishlar vazirligining jazoni ijro etish muassasalarida uzoq muddatli uchrashuvlarga xonalar taqdim etganlik uchun tariflarning 1,2,3-pozitsiyalaridagi “eng kam ish haqining” degan soʻzlar “bazaviy hisoblash miqdorining” degan soʻzlar bilan almashtirilsin. 2. Mazkur qaror rasmiy eʼlon qilingan kundan eʼtiboran kuchga kiradi.
Vazirlar Mahkamasining 2020-yil 23-maydagi 263-F-son farmoyishi
(order, 2020-05-23)

1. Orol dengizining tranzit zonasi qismiga tegishli arxiv materiallarini oʻrganish maqsadida Oʻzbekiston Respublikasi ishchi guruhi 1-ilovada keltirilgan roʻyxatga muvofiq 2019-yil 10 — 14-dekabr kunlari Gelenjik shahriga (Rossiya Federatsiyasi) yuborilganligi maʼlumot uchun qabul qilinsin. 2. Oʻzbekiston Respublikasi Moliya vazirligi xizmat safari bilan bogʻliq haqiqiy xarajatlarni qoplash uchun Vazirlar Mahkamasining zaxira jamgʻarmasidan 2-ilovaga muvofiq mablagʻlar ajratsin. 3. Oʻzbekiston Respublikasi Markaziy bankiga koʻrsatilgan mablagʻlar belgilangan tartibda chet el valyutasiga ayirboshlanishini va berilishini taʼminlash tavsiya etilsin. 1. L.A. Evdokimov — Iqtisodiyot va sanoat vazirligining boshqarma boshligʻi 2. A.A. Rustamov — “Mineral resurslar instituti” Davlat korxonasining tijoratlashtirish va investitsiyalarni jalb qilish boʻyicha direktor oʻrinbosari 3. O.A. Yoʻldoshev — “Oʻzbekgeofizika” atsiyadorlik jamiyatining bosh geofizigi 4. M.G. Yuldasheva — “Neft va gaz konlari geologiyasi hamda qidiruv instituti” aksiyadorlik jamiyatining Ustyurt regioni boʻyicha laboratoriya mudiri Xarajatlar turi Soni Kishi Kun Norma Pul birligi SUMMA Kunlik xarajatlar 1 5 25,00 AQSh doll. 125,00 AQSh doll. Yashash xarajatlar 1 5 56,40 AQSh doll. 282,00 AQSh doll. Tansport xarajatlari Toshkent-Krasnodar-Toshkent 1 4 366 392,00 soʻm 4 366 392,00 soʻm Jami xarajatlar: 407,00 AQSh doll.* 4 366 392,00 soʻm
Ichki ishlar organlarining ozodlikdan mahrum qilish bilan bogʻliq boʻlgan jazoni ijro etish faoliyatining ochiqligi va oshkoraligini taʼminlash boʻyicha qoʻshimcha chora-tadbirlar toʻgʻrisida
(resolution, 2020-05-22)

Oʻzbekiston Respublikasining “Davlat hokimiyati va boshqaruvi organlari faoliyatining ochiqligi toʻgʻrisida”gi qonuni ijrosini taʼminlash, shuningdek, ichki ishlar organlarining ozodlikdan mahrum qilish bilan bogʻliq boʻlgan jazoni ijro etish faoliyatining ochiqligi va oshkoraligini oshirish maqsadida Vazirlar Mahkamasi qaror qiladi: 1. Ozodlikdan mahrum qilish bilan bogʻliq boʻlgan jazoni ijro etish sohasida maxfiylikdan chiqariladigan maʼlumotlar ilovaga muvofiq tasdiqlansin. 2. Oʻzbekiston Respublikasi Ichki ishlar vazirligi tegishli vazirlik va idoralar bilan birgalikda oʻzlari qabul qilgan normativ-huquqiy hujjatlarni bir oy muddatda ushbu qarorga muvofiqlashtirsin. 3. Mazkur qarorning bajarilishini nazorat qilish Oʻzbekiston Respublikasi ichki ishlar vaziri P.R. Bobojonov zimmasiga yuklansin. 1. Oʻzbekiston Respublikasi Ichki ishlar vazirligining jazoni ijro etish muassasalari va tergov hibsxonalarida saqlanayotgan shaxslar soni toʻgʻrisidagi maʼlumotlar. 2. Oʻzbekiston Respublikasi Ichki ishlar vazirligining jazoni ijro etish muassasalari va tergov hibsxonalari soni hamda ular joylashgan joy toʻgʻrisidagi maʼlumotlar. 3. Jazoni ijro etish muassasalarining ishlab chiqarish faoliyati, ular tomonidan nomenklatura boʻyicha va pul bilan ifodalanadigan ishlab chiqarilayotgan tovar mahsulotlari toʻgʻrisidagi maʼlumotlar. 4. Oʻzbekiston Respublikasi Ichki ishlar vazirligining jazoni ijro etish muassasalari va tergov hibsxonalarida saqlanayotgan shaxslar orasida oʻlim holatlari soni toʻgʻrisidagi maʼlumotlar. 5. Jazoni ijro etish muassasalarida saqlanayotgan va tibbiy tusdagi majburiy choralar qoʻllaniladigan mahkumlar soni toʻgʻrisidagi maʼlumotlar.
Oʻzbekiston Respublikasi Davlat xavfsizlik xizmati Chegara qoʻshinlari va Davlat bojxona qoʻmitasining moddiy-texnik bazasi mustahkamlanishi munosabati bilan Oʻzbekiston Respublikasi Hukumatining ayrim qarorlariga oʻzgartirishlar kiritish toʻgʻrisida
(resolution, 2025-05-22)

Oʻzbekiston Respublikasi Davlat xavfsizlik xizmati Chegara qoʻshinlari va Davlat bojxona qoʻmitasining moddiy-texnik bazasini mustahkamlash maqsadida Vazirlar Mahkamasi qaror qiladi: 1. Oʻzbekiston Respublikasi Hukumatining ilovaga muvofiq ayrim qarorlariga oʻzgartirishlar kiritilsin. 2. Oʻzbekiston Respublikasi Davlat xavfsizlik xizmati Chegara qoʻshinlari va Davlat bojxona qoʻmitasi boshqa manfaatdor vazirlik va idoralar bilan birgalikda oʻzlari qabul qilgan normativ-huquqiy hujjatlarni bir oy muddatda ushbu qarorga muvofiqlashtirsin. 3. Mazkur qarorning bajarilishini nazorat qilish Oʻzbekiston Respublikasi Bosh vazirining moliya-iqtisodiyot va kambagʻallikni qisqartirish masalalari boʻyicha oʻrinbosari — Oʻzbekiston Respublikasi iqtisodiy taraqqiyot va kambagʻallikni qisqartirish vaziri J.A. Qoʻchqorov zimmasiga yuklansin. 1. Vazirlar Mahkamasining “Tovarlarning Oʻzbekiston Respublikasi chegarasi orqali noqonuniy olib oʻtilishini bartaraf etishga doir faoliyatni ragʻbatlantirish toʻgʻrisida” 2004-yil 25-oktabrdagi 498-son qarorida (Oʻzbekiston Respublikasi QT, 2004-y., 10-son, 99-modda): a) 2-bandda: ikkinchi xatboshidagi “76” raqami” “42” raqami bilan almashtirilsin; uchinchi xatboshidagi “16” raqami “50” raqami bilan almashtirilsin; b) 3-bandning ikkinchi va uchinchi xatboshilaridagi “8” raqami “25” raqami bilan almashtirilsin. 2. Vazirlar Mahkamasining 2009-yil 15-iyuldagi 200-son qarori (Oʻzbekiston Respublikasi QT, 2009-y., 7-son, 56-modda) bilan tasdiqlangan Davlat daromadiga oʻtkaziladigan mol-mulkni olib qoʻyish, sotish yoki yoʻq qilib tashlash tartibi toʻgʻrisidagi nizomning 53-bandi 2-kichik bandida: a) ikkinchi xatboshidagi “76” raqami “42” raqami bilan almashtirilsin; b) uchinchi xatboshidagi “16” raqami “50” raqami bilan almashtirilsin.
Oʻzbekiston Respublikasi Ichki ishlar vazirligi Jazoni ijro etish bosh boshqarmasining Markazlashtirilgan jamgʻarmasi mablagʻlarini shakllantirish va ulardan foydalanish tartibi toʻgʻrisidagi nizomga oʻzgartirish kiritish haqida
(resolution, 2020-05-22)

Oʻzbekiston Respublikasi Ichki ishlar vazirligining shtatlar tuzilmasiga oʻzgartirishlar kiritilishi munosabati bilan Vazirlar Mahkamasi qaror qiladi: 1. Vazirlar Mahkamasining 2017-yil 23-oktabrdagi 861-son qarori (Oʻzbekiston Respublikasi QT, 2017 y, 10-son, 245-modda) bilan tasdiqlangan Oʻzbekiston Respublikasi Ichki ishlar vazirligi Jazoni ijro etish bosh boshqarmasining Markazlashtirilgan jamgʻarmasi mablagʻlarini shakllantirish va ulardan foydalanish tartibi toʻgʻrisidagi nizomning 7-bandidagi “Oʻzbekiston Respublikasi Ichki ishlar vazirining oʻrinbosari — JIEBB boshligʻi (keyingi oʻrinlarda JIEBB boshligʻi deb ataladi)” soʻzlari “JIEBB boshligʻi” soʻzlari bilan almashtirilsin. 2. Mazkur qarorning bajarilishini nazorat qilish Oʻzbekiston Respublikasi ichki ishlar vaziri P.R. Bobojonov zimmasiga yuklansin.
Ramazon hayitini nishonlash toʻgʻrisida
(resolution, 2022-04-30)

Ezgulik, saxovat va muruvvat oyi boʻlgan muborak Ramazon oyi bu yil mamlakatimizda koronavirus pandemiyasi tufayli uyda, oila davrasida, oʻzaro ahillik va hamjihatlik muhitida munosib oʻtkazilmoqda. El-yurtimiz turli sinov va qiyinchiliklardan yanada kuchli va qudratli boʻlib oʻtgan holda, muqaddas Ramazon hayitini ertangi kunga katta ishonch va xursandchilik bilan kutib olmoqda. Ushbu ulugʻ ayyomning xalqimiz maʼnaviy hayotida tutgan oʻrni, uning jamiyatimizda saxiylik, shukronalik, mehr-oqibat kabi fazilatlarni qaror toptirishdagi ahamiyatini inobatga olib hamda milliy-diniy qadriyatlarimizni asrab-avaylash va ulugʻlash maqsadida: 1. Oʻzbekiston musulmonlari idorasining 2020-yilda Ramazon hayitining birinchi kuni 24-may — yakshanba kuniga toʻgʻri kelishi haqida qabul qilgan qarorini inobatga olib, mamlakatimizda 2020-yil 24-may Ramazon hayiti bayrami sifatida nishonlansin. 2. Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari Mahalla va oilani qoʻllab-quvvatlash vazirligi, Oʻzbekiston Respublikasi Vazirlar Mahkamasi huzuridagi Din ishlari boʻyicha qoʻmita hamda jamoat tashkilotlari bilan hamkorlikda Ramazon hayitining karantin talablariga muvofiq, xalqimizning milliy va diniy anʼanalariga mos ravishda oʻtishi uchun tegishli chora-tadbirlarni amalga oshirsin. 3. Oʻzbekiston Milliy teleradiokompaniyasi, Oʻzbekiston Milliy axborot agentligi va boshqa ommaviy axborot vositalariga Ramazon hayitini nishonlash bilan bogʻliq tadbirlarni keng yoritish tavsiya etilsin. 4. Mazkur qarorning ijrosini nazorat qilish Oʻzbekiston Respublikasining Bosh vaziri A. Aripov zimmasiga yuklansin.
Sanoat ahamiyatiga ega boʻlgan foydali qazilmalar yangi konlarini ochganlik yoki ilgari maʼlum boʻlgan konlarni (konlarning uchastkalarini) tubdan qayta baholaganlik uchun pul mukofotlari toʻgʻrisidagi nizomga oʻzgartirish va qoʻshimchalar kiritish haqida
(resolution, 2020-05-20)

Sanoat ahamiyatiga ega boʻlgan foydali qazilmalar yangi konlarini ochganlik yoki ilgari maʼlum boʻlgan konlarni (konlarning uchastkalarini) tubdan qayta baholaganlik uchun pul mukofotlari toʻlash manbalarini belgilash, shuningdek, respublikaning mineral-xom ashyo bazasini kengaytirish boʻyicha geologlarning mehnatini ragʻbatlantirish maqsadida Vazirlar Mahkamasi qaror qiladi: 1. Vazirlar Mahkamasining 2007-yil 22-noyabrdagi 245-son qarori (Oʻzbekiston Respublikasi QT, 2007-y., 11-son, 66-modda) bilan tasdiqlangan Sanoat ahamiyatiga ega boʻlgan foydali qazilmalar yangi konlarini ochganlik yoki ilgari maʼlum boʻlgan konlarni (konlarning uchastkalarini) tubdan qayta baholaganlik uchun pul mukofotlari toʻgʻrisidagi nizomga ilovaga muvofiq oʻzgartirish va qoʻshimchalar kiritilsin. 2. Oʻzbekiston Respublikasi Davlat geologiya va mineral resurslar qoʻmitasi manfaatdor vazirliklar va idoralar bilan birgalikda oʻzlari qabul qilgan normativ-huquqiy hujjatlarni bir oy muddatda ushbu qarorga muvofiqlashtirsin. 3. Mazkur qarorning bajarilishini nazorat qilish Oʻzbekiston Respublikasi Bosh vazirining maslahatchisi — Sanoat va uning bazaviy tarmoqlarini hamda kooperatsiya aloqalarini rivojlantirish masalalari departamenti boshligʻi hamda Oʻzbekiston Respublikasi Davlat geologiya va mineral resurslar qoʻmitasi raisi B.F. Islamov zimmasiga yuklansin. 1. 2-banddagi “amalga oshirilgan boʻlsa” soʻzlaridan keyin “(qimmatbaho va rangli metallar va uran konlari bundan mustasno)” soʻzlari qoʻshilsin. 2. 7-bandning ikkinchi xatboshisidagi “geologik tarkibi” soʻzlari “geologik tuzilishining” soʻzlari bilan almashtirilsin. 3. 18-band quyidagi tahrirda bayon qilinsin: “18. Pul mukofoti foydali qazilmalarning yangi konini ochishda va qidirishda yoki ilgari maʼlum boʻlgan konni (kon uchastkasini) tubdan qayta baholashda bevosita qatnashgan geologiya sohasidagi yuqori malakali geologlar, muhandis-texnik xodimlar, geofiziklar, geokimyogarlar, gidrogeologlar, topo-marksheydrlar va ilmiy-tadqiqot muassasalarining ilmiy xodimlari, shuningdek, qidirishning yuqori surʼatlarini va ishonchliligini oshirishga bevosita uslubiy va texnikaviy rahbarlikni amalga oshirgan yuqori tashkilot rahbarlari va mutaxassislariga toʻlanadi”. 4. 22-bandda: ikkinchi xatboshidagi “Oʻzbekneftgaz” MXKning” soʻzlari “Oʻzbekneftgaz” AJning” soʻzlari bilan almashtirilsin; quyidagi mazmundagi xatboshi qoʻshilsin: “Navoiy KMK” DK va “Olmaliq KMK” AJ mablagʻlari hisobiga moliyalashtirilgan holda qimmatbaho, rangli metallar va uranning yangi konlarini ochganlik yoki ilgari maʼlum boʻlgan konlarni (kon uchastkalarini) tubdan qayta baholaganlik uchun pul mukofotlari “Navoiy KMK” DK va “Olmaliq KMK” AJ mablagʻlari hisobidan toʻlanadi”. 5. Nizomga 1-ilovaning 18-pozitsiyasi “III guruh” ustuni “a” kichik bandi quyidagi taxrirda bayon qilinsin: “a) fabrikada qayta ishlash uchun 15 — 30 tonna oltin zaxirali”.
“Har bir oila — tadbirkor” dasturini moliyalashtirishga doir qoʻshimcha chora-tadbirlar toʻgʻrisida
(resolution, 2020-05-20)

“Har bir oila — tadbirkor” dasturi doirasida amalga oshiriladigan loyihalarni moliyaviy resurslar bilan taʼminlash, oilaviy tadbirkorlikni rivojlantirish va aholi bandligini oshirish maqsadida: 1. Oʻzbekiston Respublikasi Iqtisodiy taraqqiyot va kambagʻallikni qisqartirish vazirligi, Moliya vazirligi va Markaziy bankining “Har bir oila — tadbirkor” dasturi doirasida Tiklanish va taraqqiyot jamgʻarmasidan (keyingi oʻrinlarda — Jamgʻarma) qoʻshimcha ravishda 100 million AQSH dollari ekvivalentidagi mablagʻlarni quyidagi vakolatli banklarga ajratish haqidagi taklifiga rozilik berilsin: “Agrobank” ATBga — 40 million AQSH dollari ekvivalentida; AT Xalq bankiga — 30 million AQSH dollari ekvivalentida; “Mikrokreditbank” ATBga — 30 million AQSH dollari ekvivalentida. 2. Belgilab qoʻyilsinki, mazkur qarorga asosan qoʻshimcha mablagʻlarni ajratish Oʻzbekiston Respublikasi Prezidentining 2019-yil 24-oktabrdagi “Oilaviy tadbirkorlikni rivojlantirish davlat dasturlari doirasida amalga oshirilayotgan loyihalarni kreditlash tartibini takomillashtirishning qoʻshimcha chora-tadbirlari toʻgʻrisida”gi PQ-4498-son qarorida belgilangan tartib va shartlarda Jamgʻarma hamda vakolatli banklar oʻrtasida tuzilgan kredit shartnomalariga tegishli oʻzgartirish va qoʻshimchalar kiritish orqali amalga oshiriladi. 3. Mazkur qarorning ijrosini nazorat qilish Oʻzbekiston Respublikasi Bosh vazirining oʻrinbosari J.A. Qoʻchqorov va Oʻzbekiston Respublikasi Markaziy banki raisi M.B. Nurmuratov zimmasiga yuklansin.